《次韵张子华中秋感时》
宋代·陈著

乾坤万里一长吁，老惫悠悠据槁梧。
未死自惭前死欠，有生不槁此生无。
纵闻新诏开途辙，难把陈言入范模。
寄语嵩峰子张子，山林深隐是耆儒。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。